google/wiki40b huggingface dataset:
Pohybová sústava

Pohybová sústava je skupina orgánov, ktoré umožňujú živočíchom aktívny pohyb celého tela a vnútorných orgánov (pasívny pohyb umožňuje oporná sústava).
Orgány pohybovej sústavy - svaly sú tvorené svalovým tkanivom. Základnou svalovou jednotkou je svalové vlákno, ktoré je po neuróne najdlhšou bunkou ľudského tela (až 10-15 cm). Bunky obsahujú aktínové (svetlé) a myozínové (tmavé) myofibrily. Povrch svalu pokrýva väzivová blana (fascia). Pohyb (kontrakcia) svalov je riadená pomocou nervov.

Zloženie

U stavovcov sa rozlišujú tri typy svalov: priečne pruhovaný (kostrový), hladký a srdcový. Do rámca pohybovej sústavy patrí len priečne pruhovaný sval.

Funkcie

"Motor" pohybu a súčasť komplexného pohybovo-oporného (muskulo-skeletálneho) systému; zabezpečuje rovnováhu; zdroj tepla a regulátor teploty organizmu. Dôležitou funkciou je aj vyhľadávanie potravy, partnera na rozmnožovanie, či únik pred nepriateľom.

Kostra

Kostru tvorí spojivové tkanivo. Kosť tvoria anorganické látky (vápnik, fosfor) a organické látky, ktoré jej dodávajú pružnosť. Kosť vznikla premenou chrupkovitého tkaniva na kostné - kostnatenie (osifikácia). Kosť do šírky rastie chrupkou okostnicou a do dĺžky rastovou platničkou.
Lego

Lego, obchodne označované aj LEGO, je rad stavebnicových produktov, ktoré vyrába rodinná dánska spoločnosť Lego Group. Vlajkovým produktom spoločnosti je pôvodná séria stavebníc obsahujúca tzv. Lego bricks, malé legové kocky, ktoré sa dajú ľubovoľne skladať. Tie sú doplnené veľkým množstvom ďalších rôznofarebných dielov, minifigúrkami (minifigs) a množstvom ďalšieho kompatibilného materiálu. Z Lega je možné postaviť model prakticky čohokoľvek, napríklad automobilov, vlakov, domov, hradov, zámkov, sôch, vesmírnych plavidiel aj funkčných robotov.

História

Lego Group založil v roku 1932 dánsky tesár Ole Kirk Christiansen, kde spočiatku vyrábal drevené hračky. Názov "Lego" je odvodený z dánskych slov "leg godt," čo v preklade znamená "hraj sa dobre." Koncom 40. rokov 20. storočia začali vyrábať plastové hračky a tiež prvotné verzie Lego kociek. Úplne prvú verziu kociek  vytvoril Hilary Fisher Page, ktorý prišiel s nápadom drevených kociek, ktoré je možné na seba pripnúť. 
V 50. rokoch tvorili plastové produkty viac než polovicu výroby Lego Group. V tomto období tiež bol vytvorený moderný dizajn klasickej Lego kocky a bol patentovaný v roku 1958. Tento dizajn sa používa dodnes. V roku 1968 bol v dánskom mestečku Billund otvorený prvý Legoland.
V roku 1978 sa začali vyrábať dnes už klasické Lego minifigúrky. Pre farbu pleti bola zvolená sýta žltá farba, aby sa tým predišlo rasovej diskriminácii. Od roku 2004 sa ale v licencovaných stavebniciach začali používať realistické farby, ktoré odrážajú pleť hercov, ktorí stvárnili dané postavy.

Série stavebníc

Lego Group počas svojej dlhej histórie vyrobili veľké množstvo tematicky ladených sérií stavebníc, od policajtov, pirátov, rytierov, až po dinosaury a vesmírne lode. Troma najdlhšie vyrábanými sériami sú Lego City (zobrazujúce mestský život), Lego Castle (stredoveké hrady a rytieri) a Lego Technic (špeciálne mechanické stavebnice).
V 90. rokoch 20. storočia začali vyrábať licencované série. Úplne prvou bola Lego Star Wars, ktorá zaznamenala obrovský úspech a až dodnes je najpopulárnejšou a najpredávanejšou licencovanou Lego sériou. Medzi iné populárne témy patrí Lego Batman, Lego Harry Potter a Lego Minecraft.

Videohry

Lego vstúpilo na herný trh v roku 1997 vydaním videohry Lego Island. V prvých rokoch vytvárali prevažne originálne hry, ako napríklad Lego Racers, v neskorších rokoch sa viac sústredili na vývoj hier založených na licencovaných sériách stavebníc. Medzi najpopulárnejšie patria herné série Lego Star Wars a Lego Batman. Populárnou je tiež hra Lego City Undercover, vydaná v roku 2013 pre konzolu Wii U. 4. apríla roku 2017 bola vydaná novšia verzia pre konzoly novej generácie, tj. Xbox One, Playstation 4, Nintendo Switch a PC.
V roku 2015 bola na trh uvedená hra Lego Dimensions, ku ktorej sú vyrábané špeciálne Lego sety s NFC čipmi, ktoré do hry pridávajú nový obsah.

Filmy

V roku 2014 spoločnosť Warner Bros. vytvorila celovečerný animovaný film Lego Príbeh (po angl. The Lego Movie), ktorý získal veľmi pozitívne ohlasy a celkom nový film Lego Batman (2017).
Rudlické kopce

Ochrana

Predmetom ochrany sú trávinobylinné spoločenstvá so stepnými prvkami, z osobitne chránených druhov rastlín napr. poniklec veľkokvetý, slamiha piesočná, divozel tmavočervený, chránené druhy živočíchov napr. jašterica krátkohlavá, prepelica poľná, strakoš obyčajný.
Lunático

Lunático je tretí album skupiny Gotan Project. Vydaný bol v roku 2006 parížskym vydavateľstvom ¡Ya Basta! records, ktoré prevádzkuje Philippe Cohen Solal. Album sa volá Lunático ("Bláznivý") podľa koňa legendárneho tanečného majstra tanga Carlosa Gardela.
Saint-Romain-le-Noble

Poloha

Obec má rozlohu 8,5 km². Najvyšší bod je položený 181 m n. m. a najnižší bod 45 m n. m.

Obyvateľstvo

Počet obyvateľov obce je 401 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cancún

Cancún („Kankun“) je kúpeľné a turisticky obľúbené mesto v štáte Quintana Roo v juhovýchodnom Mexiku. Je správnym centrom okrsku Benito Juárez a štátu Quintana Roo a v roku 2010 malo 722 800 obyvateľov.
Nachádza sa na polostrove Yucatán, na pobreží Karibského mora a je najvýchodnejšie položené mesto v Mexiku.
Pasca Noemovej archy

Rozbor

Po ťahoch 1. e4 e5 2. Jf3 Jc6 3. Sb5 a6 4. Sa4 (otvorený variant Španielskej hry) d6 5. d4 b5 6. Sb3 má čierny prirodzenú a zároveň silnú odpoveď a to 6. ... Jxd4. Silná odpoveď bieleho je jednoduché branie jazdcom ťahom 7. Jxd4 a po čierneho dobraní 7. ... exd4 stačí zahrať 8. Sd5! a biely o svojho strelca nepríde, navyše po 8. ... Vb7 9. Sc6+ Sd7 10. Sxd7+ Dxd7 11. Dxd4 a v tomto momente biely dobral pešiaka na poli d4 a úplne predišiel pasci čierneho.
Iné pokračovanie vzniká, ak biely v 7. ťahu pokračuje ťahom 7. c3!?, čierny najlepšie urobí ak vezme strelca na poli b3 ťahom 7. ... Jxb3 8. Dxb3 ( z dlhodobejšieho hľadiska stojí možno za zváženie aj 8. axb3) 8. ... Sb7 a v tejto pozícii má biely viacero možností ako môže bez problému pokryť pešiaka na poli e4.
Ján Žabka

Životopis

Majiteľ elektrotechnického a strojárenského závodu v Banskej Bystrici. Člen elektrárenskej rady v Banskej Bystrici (po dobu 3 rokov).
Polyneikes

Polyneikes alebo Polyneikés (starogr. Πολυνείκης - Polyneikes/iný prepis:Polyneikés) bol v gréckej mytológii syn tébskeho kráľa Oidipa a jeho manželky Iokasty. Je hrdinom neúspešnej výpravy siedmich proti Tébam. Padol v boji so svojím bratom Eteoklom o nadvládu nad Tébami. Jeho telo pochovala napriek prísnemu zákazu nového kráľa Kreóna jeho sestra Antigona.
Fosse

Poloha

Obec má rozlohu 4,43 km². Najvyšší bod je položený 689 m n. m. a najnižší bod 453 m n. m.

Obyvateľstvo

Počet obyvateľov obce je 39 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dopravca

Dopravca (angl. carrier) je podľa STN 018500 fyzická alebo právnická osoba prevádzkujúca dopravu pre cudziu alebo vlastnú potrebu. Podobne ustanovuje Zákon o cestnej doprave (č. 56/2012 Z.z.), že dopravca je na účely tohto zákona ... prevádzkovateľ cestnej dopravy odo dňa právoplatnosti dopravnej licencie, koncesie alebo iného oprávnenia, ktoré ho oprávňuje na poskytovanie dopravných služieb verejnosti na základe prepravnej zmluvy, a to v osobnej doprave na základe zmluvy o preprave osôb a v nákladnej doprave na základe zmluvy o preprave nákladu. Podobný (ale užší) je termín dopravný podnik, ktorý je v STN 018500 definovaný ako právnická alebo fyzická osoba zaoberajúca sa prevažne prevádzkovaním dopravy ako samostatnou činnosťou. Úplne odlišný je termín prepravca, ktorý sa často nesprávne používa ako synonymum termínu dopravca.
Dopravca uzatvára s prepravcom prepravnú zmluvu, v ktorej sa zaväzuje zabezpečiť prepravu v dohodnutej lehote a cene na dohodnuté miesto.
Ľubomír Petrák

Život

Vyštudoval Strojnícku fakultu Slovenskej technickej univerzity v Bratislave. Profesne neskôr na fakulte pôsobil ako odborný asistent. Od deväťdesiatych rokov je podnikateľ a spoločník vo viacerých spoločnostiach (CORRECT Plast, s.r.o., HB REAL, s.r.o.).

Politická činnosť

Ľubomír Petrák je starosta malej obce Hurbanova Ves v okrese Senec.
Ľubomír Petrák sa stal poslancom Národnej rady Slovenskej republiky za SMER-SD kontinuálne od roku 2006. V roku 2016 sa stal predsedom výboru pre vzdelávanie, vedu, mládež a šport a je členom výboru pre európske záležitosti.
Podľa jeho vystúpení v Národnej rade na tému zmien školského zákona považuje napr. funkciu rady školy za zbytočnú, pretože dokumenty, ktoré dostáva od riaditeľa školy k odsúhlaseniu, už nemôže nijako ovplyvniť. Je zástancom požiadaviek na zvyšovanie platov učiteľov a plénum poslancov informoval aj o prebiehajúcich štrajkoch Iniciatívy slovenských učiteľov, ktoré sa konali v roku 2016. Iniciatíve vyčítal, že málo diskutuje a viac protestuje na verejných zhromaždeniach.
Aris Pulianos

Diela

Vypracoval viacero veľmi významných antropologických objavov. V roku 1961 v spolupráci s moskovskou univerzitou uskutočnil antropologický výskum s názvom Η Καταγωγή των Ελλήνων (I katagogi ton Ellinon-pôvod Grékov), kde výskumami dokázal, že obyvatelia Grécka, ale aj celého Balkánu sú potomkovia starovekých obyvateľov Balkánu, pričom takto vedecky vyvrátil tvrdenia nemeckého historika z 19 storočia Fallmerayera, že moderní Gréci nie sú potomkami starovekých Grékov. Pulianos tým zistil, že Gréci z rôznych oblastí Grécka, ostrovov, Anatólie a sovietskych krajín vykazujú homogenitu a majú spoločný pôvod.
Jeho ďalší výskum sa týkal pravekého človeka z gréckej Petralony. Zistil, že tento človek patrí pod špecifickú, ojedinelú podskupinu typu človeka Homo erectus. Pulianos dokázal, že Grécko je obývané po dobu 300 000 až 400 000 rokov. Pulianos sa ďalej zaoberal Grékmi mykénskeho obdobia z Tesálie a výskumom pravekého človeka z Chalkidiki.
Súťaž všestrannej spôsobilosti

Drezúra

Elegancia+kontrola: jazdec s koňom predvádzajú v súhre povinnú zostavu. Za nedostatočne prevedené prvky povinnej zostavy sa prideľujú trestné body.
Marian Záhumenský

Život

Marian Záhumenský absolvoval v roku 1986 Mechanizačnú fakultu Vysokej školy poľnohospodárskej v Nitre. V rokoch 1987 až 1990 pracoval ako mechanizátor v JRD Dvory nad Žitavou. Od roku 
1990 do roku 1995 bol riaditeľom ŠM Mikuláš, v rokoch 1995 až 1997 riaditeľom AGROCONTRACT Ltd. spol. s r.o. a od roku 1997 do roku 2006 bol generálnym riaditeľom AGROCONTRACT Mikuláš, a.s.
Alternatívne rozdelenie

Alternatívne rozdelenie (iné názvy: alternatívne pravdepodobnostné rozdelenie, alternatívne rozdelenie pravdepodobnosti, nula-jednotkové rozdelenie, Bernoulliho rozdelenie) je v teórii pravdepodobnosti a štatistike diskrétne rozdelenie pravdepodobnosti. Je to špeciálny prípad binomického rozdelenia.
Rozdelenie opisuje situáciu, v ktorej môžu nastať iba dva prípady, a to, že daná udalosť nastane alebo nenastane. Udalosť nastáva s pravdepodobnosťou p a nenastáva s pravdepodobnosťou (1-p).
Estádio da Luz

História

Štadión postavili na mieste, na ktorom stal starý štadión s rovnakým názvom Estádio da Luz.
Štadión otvorili dňa 25. októbra 2003 v priateľskom zápase Benfica proti Nacionalu z Uruguaja. Benfica vyhrala pomerom 2:1 po dvoch góloch, ktoré dal Nuno Gomes.
Architektom je Damon Lavalle z austrálskej spoločnosti Popolus.
Ku dňu 9. november 2009 ho navštívilo 6 miliónov ľudí a pri príležitostí 10. výročia otvorenia v roku 2014 prekonala návštevnosť hranicu 11 miliónov ľudí.
Starý Estádio da Luz bol otvorený 1. decembra 1954. Mal obrovskú kapacitu, bol to najväčší štadión v Európe a tretí najväčší na svete.
Tento štadión mal najväčšiu návštevnosť v sezóne 1986/87 keď Benfica porazila Porto 3:1. Na štadióne bolo 135 000 ľudí.
Nový štadión bol otvorený v roku 2003 so zníženou kapacitou na 65 647. 
Vedľa štadióna sa nachádza múzeum, haly pre ostatné športy, socha Eusébia, námestie hrdinov a oficiálny obchod klubu.

Hlavné udalosti

Euro 2004
Dejisko troch zápasov v skupine, jedného štvrťfinále a finále. 
"Sedem divov sveta"
7. júla 2007 sa tu konal ceremoniál nových siedmych divou sveta.
Kandidatúra na Majstrovstvá sveta 2018-2022
V roku 2010 Portugalsko a Španielsko predložili kandidatúru na usporiadanie Majstrovstiev sveta v rokoch 2018 alebo 2022.
Pri tejto príležitosti sa hral zápas Portugalsko - Španielsko. Portugalsko vyhralo 4-0.
Finále Ligy Majstrov 2014
20. marca 2012 Výkonný výbor UEFA oznámil že finále v sezóne 2013/14 sa bude konať na Estádio da Luz. Finále hrali Real Madrid a Atlético Madrid. Real vyhral 4-1 po predĺžení.
Koncil v Aachene (809)

Koncil v Aachene, tiež Aachenská synoda, bolo zhromaždenie franských teológov v novembri roku 809. Zvolal ho Karol Veľký s cieľom preukázať ortodoxnosť vsuvky Filioque, a tak prinútiť vtedajšieho pápeža Leva III., aby uznal záväznosť tejto dogmatickej formulácie pre celú cirkev.

Historický kontext

V roku 381 bol počas Prvého konštantínopolského koncilu sformulovaný text Vyznania viery, ktoré neskôr vošlo do dejín pod názvom Nicejsko-carihradské vyznanie viery. V čase konania synody v Aachene bol text tohto Kréda akýmsi jednotiacim prvkom celého kresťanstva.
Efezský koncil v roku 431 zakázal akýmkoľvek spôsobom meniť text Vyznania viery, Chalcedónsky koncil v roku 451 tento zákaz ešte doplnil a sprísnil.
V najzápadnejšej časti Európy, vo Vizigótskom kráľovstve na území dnešného Španielska, sa v boji proti arianizmu kvôli zdôrazneniu rovnakej podstaty Syna a Otca zaviedla do Vyznania viery formulácia, že Duch Svätý vychádza z Otca aj Syna (Filioque).
Do akej miery Toledské koncily reflektovali dogmatickú vsuvku Filioque, nie je celkom jasné. Faktom však zostáva, že v iných súdobých západných textoch sa Filioque resp. obdobná formulácia nachádzajú pomerne často, ako príklad možno uviesť tzv. Athanasianum (… Spiritus Sanctus a Patre et Filio: non factus, nec creatus, nec genitus, sed procedens …).
Okolo roku 807 vypukol spor: grécki mnísi v Jeruzaleme obvinili franských mníchov kvôli vsuvke Filioque z herézy. Frankovia sa následne obrátili na rímskeho pápeža Leva III. s prosbou o zaujatie stanoviska k tejto záležitosti. Tvrdili, že Vyznanie viery so vsuvkou Filioque prvýkrát počuli na cisárskom dvore v Aachene, ale v konečnom dôsledku aj tak nehovorí nič iné než Athanasianum.
Pápež Lev III. nariadil franským mníchom, aby v liturgii používali doslovné znenie Nicejsko-carihradského vyznania viery, schváleného autoritou Prvého konštantínopolského ekumenického koncilu. Zároveň informoval o celej záležitosti aj cisára Karla Veľkého.

Výsledok a následky

O prijatí Decretum Aquisgranense pápežom Levom III. nám podáva správu protokol Ratio de symbolo fidei inter Leonem III Papam et missos Caroli Imperatoris. Z tohto spisu sa dozvedáme, že Lev III. síce sympatizoval s apológiou Filioque, no rázne odmietol akúkoľvek zmenu textu Nicejsko-carihradského vyznania viery. Na znak tohto svojho principiálneho postoja nechal neskôr pápež pripevniť na vstupnú bránu Chrámu sv. Petra stále platný, pôvodný latinský a grécky text Vyznania viery.
Franská cirkev však naďalej – proti vôli pápeža – používala vo Vyznaní viery vsuvku Filioque.
Do „liturgie mesta Ríma“, ktorá mala byť vzorom aj pre celý kresťanský svet, „Filioque“ oficiálne zaviedol až pápež Benedikt VIII. v roku 1014.
Dnes predstavuje vsuvka Filioque azda najväčšiu dogmatickú prekážku zjednotenia katolíckej cirkvi s nekatolíckymi cirkvami kresťanského Východu.
Orol klinochvostý

Opis

Veľký hnedý vták s klinovitým chvostom. Je to najväčší dravec v Austrálii, dosahuje dĺžku tela 81 – 104 cm. Samičky vážia 3050 – 5300 g, samce 2025 – 4030 g a rozpätie krídel sa pohybuje okolo 182 – 232 cm. Lovia predovšetkým stredne veľké cicavce, v spolupráci s ostatnými aj väčšie druhy, ako kengury.
Beh ťažkoodencov

Beh ťažkoodencov alebo hoplitodromos alebo hoplítodromos (od starogr. Ὁπλιτόδρομος, Ὁπλιτοδρομία – hoplitodromos, hoplitodromia) bola súťažná bežecká disciplína v starovekom Grécku.          
Beh ťažkoodencov bol behom v plnej zbroji, zameraný pre dospelých mužov, ktorí už prešli vojenským výcvikom. V Olympii ho zaviedli na 65. hrách v roku 520 pred Kr. Jeho účastníci pôvodne pretekali so štítom, prilbou a chráničmi na píšťalách. Po reforme tohto behu im ostal len bronzový štít, ktorý mali spočiatku vlastný a neskôr pridelený z úschovne v Diovom chráme. Jeho názov bol odvodený od ťažkého okrúhleho štítu nazývaného hoplon. Bežal sa na vzdialenosť štyroch stádií, ktorý sa volal hoppios (769 metrov), alebo na jeho polovicu.  Miesto pretekára na štarte sa určilo žrebom. Pravidlá preteku boli jednoduché, bežci sa z postavenia stojného zo štartovej čiary na dané znamenie (v Olympii pravdepodobne na zatrúbenie) rozbehli a po predpísanej trase dobehli do cieľa.   
Podľa najvýznamnejších historikov, olympijské hry klasického obdobia trvali päť dní. Po príslušných obradoch sa začalo súťažiť až na druhý deň a súťaže vyvrcholili na štvrtý deň poslednou disciplínou, behom ťažkoodencov. Na piaty deň sa hry po rozdelení cien a obradoch skončili.    
Antický autor Pausanias uvádza, že podľa jeho názoru bol beh ťažkoodencov aj súčasťou výcviku vojakov (hoplitov) pre vojnu. Ťažko ozbrojení hopliti bojovali v tesnej formácií, tzv. falange. Keď sa dve nepriateľské falangy k sebe blížili, vojaci sa tesne pred bojom v udržanej formácii k nepriateľovi rozbehli a zrazili sa s ním štítmi a kopijami.
Július Geduly

Životopis

Študoval na gymnáziu v Bratislave a na Vysokej škole technickej vo Viedni. Od 1875 pracovník a vedúci stavebných odd. Považskej železnice, Brasóvskej železnice, od 1885 pracovník Min. dopravy a verejných prác v Budapešti, od 1896 zástupca, 1902 riaditeľ uh. št. železníc. Od 1915 na dôchodku, riaditeľ Múzea dopravy. Zúčastnil sa na rekonštrukcii budapeštianskeho železničného uzla, prispieval do odborných časopisov. Od 1903 predseda Spolku uh. inžinierov a architektov, 1909 povýšený do šľachtického stavu.
Marie Poledňáková

Životopis

Od roku 1961 až do roku 1983 pracovala v Československej televízii, najskôr 10 rokov vo funkcii asistentky réžie, neskôr už ako scenáristka a režisérka. Od roku 1983 pracovala 6 rokov ako režisérka Filmového štúdia Barrandov. V roku 1990 bola spoluzakladateľkou spoločnosti FTV Premiera, ktorá získala prvú licenciu pre súkromné televízne vysielanie v Česku (dnes TV Prima). V roku 1994 svoj podiel predala a odvtedy podniká v nakladateľstve a vydavateľstve Premiéra Studio.
Jej manželom bol Ivan Poledňák, český muzikológ, s ktorým mali syna Petra Poledňáka.
Saint-Étienne-de-Gourgas

Poloha

Obec má rozlohu 19,43 km². Najvyšší bod je položený 762 m n. m. a najnižší bod 240 m n. m.

Obyvateľstvo

Počet obyvateľov obce je 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Argentré-du-Plessis

Poloha

Obec má rozlohu 41,46 km². Najvyšší bod je položený 163 m n. m. a najnižší bod 67 m n. m.

Obyvateľstvo

Počet obyvateľov obce je 4 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Touvérac

Poloha

Obec má rozlohu 18,19 km². Najvyšší bod je položený 156 m n. m. a najnižší bod 68 m n. m.

Obyvateľstvo

Počet obyvateľov obce je 768 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marest

Poloha

Obec má rozlohu 3,16 km². Najvyšší bod je položený 178 m n. m. a najnižší bod 75 m n. m.

Obyvateľstvo

Počet obyvateľov obce je 271 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parabolická dráha

Parabolická dráha v astrodynamike alebo nebeskej mechanike je Keplerovou dráhou s excentricitou rovnou 1 (e=1). Nazýva sa úniková dráha.  Charakteristická energia sa rovná nule (C₃=0). 
Podľa štandardných predpokladov teleso, pohybujúce sa po parabolickej trajektórii letí do nekonečna, kde relatívna rýchlosť oproti centrálnemu telesu je rovná nule. Teleso sa nikdy nevráti.  Parabolické trajektórie sú minimálne energetické únikové trajektórie, oddeľujúce pozitívne energetické hyperbolické dráhy od eliptických dráh s  negatívnou energiou. 
Parabolická dráha je teoretická dráha, pre lety okolo centrálneho telesa sa používa eliptická dráha a pre odlet od telesa hyperbolická dráha.

Radiálna parabolická trajektória

Radiálna parabolická trajektória je neperiodická trajektória na priamke, kde relatívna rýchlosť oboch objektov je vždy úniková rýchlosť. Existujú dva prípady: telesá sa vzďaľujú od seba alebo sa k sebe približujú.
Semenník (anatómia)

Semenník alebo testis (lat. testis, didymus, testiculus, spermarium, gr. orchis, didymis) je zárodočná žľaza živočíchov, v ktorej sa tvoria rozmnožovacie bunky (sparmatozoá, spermie a pod.).
Slovenské Pravno

Polohopis

Obec sa nachádza v južnej časti Turčianskej kotliny pod východnými svahmi pohoria Žiar, po oboch stranách rieky Briešťanky. Obcou prechádza cesta II/519, ktorá spája Turiec s Hornou Nitrou. Od okresného mesta Turčianske Teplice je vzdialená približne 10 km severozápadne.

Dejiny

Aj keď najstaršia písomná zmienka o hraničnej obci zoborského opátstva v Turci datovaná rokom 1113 pochádza zo Zoborskej listiny, osídlenie lokality je oveľa staršie. Archeologické nálezy na území dnešnej obce dokladajú dve sídliská z Rímskej doby. Z obdobia okolo roku 1000 pochádzajú zvyšky dreveného opevnenia na Šiancoch, pôvodne nazývaných Hradisko, na mieste ktorého bol pravdepodobne v 11. – 12. storočí postavený kamenný hrad. 
Výhodná poloha na starej ceste na Liptov a Oravu (s pokračovaním do Poľska) podporovala obchod a remeslá. V obci boli zastúpené cechy hrnčiarov, pláteníkov, krajčírov, kováčov, čižmárov, remenárov a súkeníkov. V 16. storočí tadiaľto viedla poštová cesta Magna via z Bratislavy do Košíc, ktorú založil v rokoch 1552 – 1553 Matej Taxis. Význam obce tým výrazne vzrástol, čo dokladá udelenie trhového práva v roku 1655, existencia školy, ale aj mlynov, pálenice, pivovaru a neskôr aj a tlačiarne Ferdinanda Kohna (v rokoch 1908 – 1912).
V roku 1882 v obci vzniklo slovenské ochotnícke divadlo a v roku 1923 bola postavená Sokolovňa, v ktorej bolo zriadené kino.

Občianska vybavenosť

V obci sa nachádza základná škola s telocvičňou, materská škola, knižnica, pošta, zdravotné stredisko, futbalové ihrisko a viaceré súkromné podniky. Obec je napojená na vodovod a je plynofikovaná. Zastavujú tu diaľkové autobusy.
Tichá noc, svätá noc

Tichá noc, svätá noc je jedna z najznámejších kolied. Po prvýkrát ju uviedli arnsdorfský učiteľ a organista Franz Xaver Gruber a kaplán Joseph Mohr  v kostole sv. Mikuláša v Oberndorfe pri Salzburgu 24. decembra 1818.
Text piesne napísal Joseph Mohr už roku 1816 vo farnosti Mariapfarr. Franz Xaver Gruber skomponoval pred Vianocami 1818 k jeho básni melódiu. Pieseň sa okamžite stala veľmi populárnou, hoci bola prvýkrát predstavená len v sprievode gitary. Dnes je preložená do 300 jazykov a nárečí. Stille-Nacht-Kapelle (Kaplnka Tichej noci) v Oberndorfe je dnes turistickou atrakciou.

Text piesne

Pôvodný text piesne má šesť strof. V súčasnosti sa spieva najmä prvá, šiesta a druhá strofa. V nemeckej verzii došlo aj k iným drobným jazykovým zmenám.

Slovenský preklad (katolícka (kratšia) verzia; Jednotný katolícky spevník č. 88 )

Preložil Ladislav Hohoš
Tichá noc, svätá noc!
Všetko spí, všetko sní,
sám len svätý bdie dôverný pár,
stráži Dieťatko, nebeský dar.
Sladký Ježiško spí, sní,
nebesky tíško spí, sní.
Tichá noc, svätá noc!
Anjeli zleteli,
najprv pastierom podali zvesť,
ktorá svetom dnes dáva sa niesť:
Kristus, Spasiteľ je tu,
Tešiteľ sveta je tu!
Tichá noc, svätá noc!
Nežná tvár, lásky žiar
božsky rozsieva v jasličkách tam:
bije záchranná hodina nám
v tvojom zrodení, Boh Syn,
Ježiško, Láska, Boh Syn!
Jednotný katolícky spevník však uvádza ďalšie dve strofy, ktoré sa však vo väčšine prípadov nespievajú:
Tichá noc, svätá noc!
Spásy liek prijal svet;
otvorila sa nebies už sieň,
milosť zahnala ta hriechov tieň.
Takú, Ježiško, moc máš.
Sláva ti, Ježiš, Kráľ náš!
Tichá noc, svätá noc!
V dnešnú noc večná moc
lásky Otca sa vyliala v svet,
vrelo prijal nás v objatie dnes
božský Spasiteľ, brat náš,
vďaka ti, božský brat náš!